వర్తికా సింగ్

వర్తికా బ్రిజ్ నాథ్ సింగ్ (జననం 1993 ఆగస్టు 26) భారతీయ మోడల్, అందాల పోటీ టైటిల్ హోల్డర్, ఆమె మిస్ యూనివర్స్ ఇండియా 2019గా నిలిచింది. మిస్ యూనివర్స్ పోటీ 68వ ఎడిషన్‌లో ఆమె భారతదేశానికి ప్రాతినిధ్యం వహించింది. దీనికి ముందు, ఆమె 2015లో ఫెమినా మిస్ ఇండియా ఫెమినా మిస్ ఇండియా గ్రాండ్ ఇంటర్నేషనల్‌గా కిరీటాన్ని పొందింది. జిక్యూ మ్యాగజైన్ (GQ) ఆమెను 2017లో భారతదేశంలోని హాటెస్ట్ మహిళల్లో ఒకరుగా నిలిపింది.

 బాల్యం, విద్యాభ్యాసం 
ఆమె 1991 ఆగస్టు 27న ఉత్తరప్రదేశ్‌లోని లక్నోలో జన్మించింది. అక్కడ, ఆమె కనోస్సా కాన్వెంట్ స్కూల్‌లో చదువుకుంది. ఆమె ఇసాబెల్లా థోబర్న్ కళాశాల నుండి క్లినికల్ న్యూట్రిషన్ అండ్ డైటెటిక్స్‌లో బ్యాచిలర్ డిగ్రీని పొందింది. ఆమె లక్నో విశ్వవిద్యాలయం నుండి పబ్లిక్ హెల్త్‌లో మాస్టర్స్ డిగ్రీని పూర్తిచేసింది.

 ప్రస్థానం 
ఆమె మిస్ దివా 2014 పోటీలో పాల్గొన్నది, అక్కడ ఆమె టాప్ 7లో నిలిచింది. పోటీలో ఆమె 'మిస్ ఫోటోజెనిక్' అవార్డును కూడా గెలుచుకుంది. 2015లో, ఆమె ఫెమినా మిస్ ఇండియా పోటీల 52వ ఎడిషన్‌లో పోటీ పడింది. ఫెమినా మిస్ గ్రాండ్ ఇండియా 2015 కిరీటాన్ని పొందింది.

ఆమె 2019 డిసెంబరు 8న అట్లాంటా, జార్జియాలలో జరిగిన మిస్ యూనివర్స్ 2019 పోటీలో భారతదేశానికి ప్రాతినిధ్యం వహించి టాప్ 20లో నిలిచింది.

 సంగీత వీడియోలు 
సంవత్సరంపాటసింగర్రికార్డ్ లేబల్మూలం2019కిష్మిష్యాష్ కింగ్, ఖరాన్టైమ్స్ మ్యూజిక్2017సవేర్అనుపమ్ రాగ్, రహత్ ఫతే అలీ ఖాన్టైమ్స్ మ్యూజిక్

 మూలాలు 
వర్గం:భారత అందాల పోటీ విజేతలు
వర్గం:భారతీయ మహిళా మోడల్స్
వర్గం:ఫెమినా మిస్ ఇండియా విజేతలు
వర్గం:1991 జననాలు
వర్గం:లక్నో విశ్వవిద్యాలయం పూర్వ విద్యార్థులు
వర్గం:మిస్ యూనివర్స్ 2019 పోటీదారులు
వర్గం:మిస్ గ్రాండ్ ఇంటర్నేషనల్ పోటీదారులు
వర్గం:మిస్ గ్రాండ్ ఇండియా